Държавен вестник, бр. 35, 2026 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  35
ОФИЦИАЛЕН РАЗДЕЛ
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ТРАНСПОРТА И СЪОБЩЕНИЯТА
СПОРАЗУМЕНИЕ
между правителството на Република Бълга­
рия и правителството на Република Северна 
Македония за подготовката, изграждането 
и експлоатацията на трансгранично желе­
зопътно тунелно съоръжение, подписано на 
6 ноември 2025 г. в с. Гюешево
(Ратифицирано със закон, приет от 51-вото На­
родно събрание на 13 февруари 2026 г. – ДВ, 
бр. 22 от 2026 г. В сила от 4 март 2026 г.)
Преамбюл
Правителството на Република България и 
правителството на Република Северна Маке­
дония, наричани по-нататък „договарящи 
страни“,
в духа на Договора за приятелство, добро­
съседство и сътрудничество между Република 
България и Република Македония от 1 август 
2017 г. и в желанието си за по-нататъшното 
насърчаване на двустранните отношения чрез 
развитие на свързващата ги железопътна 
транспортна инфраструктура, която е от осо­
бено значение за подобряване на европейската 
и регионалната транспортна свързаност, 
подчертавайки първостепенната значимост 
за двете страни на завършването на Пан­
европейски транспортен коридор VIII, част 
от Европейски транспортен коридор „Западни 
Балкани – Източно Средиземноморие“, което 
ще създаде политически и икономически 
предпоставки за търговски и индустриален 
просперитет и пазарно ориентирано развитие 
на страните от региона, като същевременно 
ще допринесе за по-добра свързаност между 
Европейския съюз и страните от Западните 
Балкани и съюзническите отговорности на 
договарящите страни в рамките на НАТО, 
отчитайки Спогодбата между правителст­
вото на Република България и правителството 
на Република Македония за свързване на 
железопътните мрежи на двете страни от 
12 март 1999 г., 
се договориха за следното:
Член 1
Обхват
Настоящото Споразумение има за цел да 
уреди техническите, финансовите, правните 
и организационните въпроси, свързани с 
подготовката, изграждането и експлоатацията 
на трансгранично железопътно тунелно съо­
ръжение по направлението София – Гюеше­
во – Крива паланка – Скопие между Републи­
ка България и Република Северна Македония 
в съответствие с европейското и националното 
законодателство на договарящите страни.
Член 2
Определения
За целите на настоящото Споразумение се 
прилагат следните определения:
1. „договарящи страни“ означава прави­
телството на Република България и прави­
телството на Република Северна Македония;
2. „територия на договаряща страна“ озна­
чава територията на Република България или 
територията на Република Северна Македония;
3. „обект“ означава същинското трансгра­
нично железопътно тунелно съоръжение, 
накратко „тунела“ и прилежащата инфра­
структура;
4. „прилежаща инфраструктура“ означава 
инфраструктурата, разположена на терито­
риите на договарящите страни, свързваща 
тунела със съществуващата железопътна 
инфраструктура.
Член 3
Общи цели и предмет
1. С настоящото Споразумение догова­
рящите страни се съгласяват да приемат за 
обща цел изграждането на трансграничен 
железопътен тунел между Република България 
и Република Северна Македония в гранична­
та зона на железопътната линия, свързваща 
София – Перник – Радомир – Гюешево – гра­
ница между Република България и Република 
Северна Македония – Крива паланка – Беля­
ковци – Куманово – Скопие. 
2. Трансграничното железопътно тунелно 
съоръжение е с проектна дължина 2383 м, 
от които:
– 1193,70 м на територията на Република 
България,
и 
– 1189,30 м на територията на Република 
Северна Македония, като точната обща дъл­
жина на тунела и на частите от него, които са 
на територията на всяка от двете договарящи 
страни, ще се определят съгласно финално 
одобрения проект за изграждането му. 
3. С Протокол по реда на чл. 15 от нас­
тоящото Споразумение двете договарящи 
страни ще определят коя от тях ще отговаря 
за изграждането на тунела, за обществените 
поръчки за строителство, както и за надзора 
при изграждането на тунела. За основа ще се 
използва „Основен проект на трансграничен 
тунел Деве баир и прилежаща част от трайния 
път, разположен на територията на Република 
България“ (Задача 5) – „Main Design of the